Gyakorlatok a jelenlétre 1-100
2024-10-02 19:00 - 21:00 (Europe/Budapest) | Grabó 100-as, Jurányi Közösségi Ház, Budapest, 1027, Magyarország
Hétköznap esti óra. Testfókuszú mozgásmeditáció remek zenékkel.
A belépés, ahogy a mozgás is, szabad. Gyere, ahogy vagy.
Minden óra egy egész. Minden óra más. Alkalomról alkalomra egyszerű gyakorlatokon és hétköznapi mozdulatokon keresztül tanuljuk birtokba venni saját testünket, saját érzelmeinket, saját életünket.
Egyre jobban elsajátítva azt a nyelvet, amelyen a lélek beszél.
A MovementMedicine™ erősen terápiás beágyazottságú önismereti módszer – a modern pszichológia, az idegtudomány és az eksztatikus tánchagyományok ötvözete. Eszköze a szabad tánc és a figyelemmel kísért, belülről építkező mozdulat. Az órák hatására mélyebb kapcsolatot tudsz kiépíteni saját autentikus éneddel, a saját személyes erőddel. A Movement Medicine edzi a figyelmet, jelen lenni tanít, miközben megmutatja az élet végtelen lehetőségeit és gazdagságát. Egyébként pedig jó buli, öröm és élet és megismerés.
Előképzettséget, különleges tudást nem igényel.
